open-index/open-wikipedia-markdown huggingface dataset:
हॉगवॉर्ट्‌स

**हॉगवॉर्ट्‌ज स्कूल ऑफ विचक्राफ्ट अँड विझार्ड्री** हे हॅरी पॉटरच्या कथानकातील जादूचे प्रशिक्षण देणाऱ्या निवासी शाळेचे नाव आहे. हे विद्यालय जे. के. रोलिंग यांच्या हॅॅॅॅरी पॉटर कथानकातील पहिल्या सहा भागात महत्त्वाचे आहे. 

जे. के. रोलिंग यांनी सांगितल्याप्रमाणे हॉगवॉर्ट्‌ज हे नाव त्यांनी अनवधानाने हॉगवॉर्ट्‌ज या झाडाच्या नावावरून घेतले.  कारण कथानक लिहिण्यापूर्वी त्यांनी कीव बागेत हे झाड पाहिले होते.  

## विद्यालयाचे स्थान व माहिती
जे.के.रोलिंग हॉगवॉर्ट्‌ज विद्यालयाची कल्पना अशा प्रकारे करतात :एक प्रकारचा प्रचंड, भरकटवणारा, थोडासा भीतिदायक असा मिनारांनी आणि तटरक्षक भिंतींनी घेरलेला व जो मगलूूंना (जादू न येणाााऱ्याांना) बांधता येणार नाही, अर्थात जो जादूने निर्मिलेला असेल असा भव्य किल्ला.

कथानकात हॉगवॉर्ट्‌ज विद्यालय स्कॉटलँडमध्ये कुठे तरी आहे. ह्यात असे भासवण्यात आले आहे की हॉगवॉर्ट्‌जवर व त्याच्या सभोवताली अनेक चमत्कारिक चकव्यांचा आणि मंत्रांचा प्रभाव आहे जेणेकरून मगलूूंना हे स्थान सापडू नये. मगलूंना दिसलेच तर केवळ भग्नावशेष व धोक्याच्या सूचना दिसतात. किल्ल्याच्या परिसरात प्रशस्त मैदान, पुष्पवाटिका, भाज्यांचा मळा, काळे सरोवर, (फॉरबिडन नावाचे) घनदाट जंगल, काही हरितगृहे आणि इतर इमारती, आणि पूर्णाकृती क्वीडिच खेळपट्टी अशा गोष्टी आहेत. तसेच एक घुबडालय (घुबडांचे निवासस्थान) आहे, जिथे विद्यालयाची व विद्यार्थ्यांची घुबडे राहतात. शाळेतील काही खोल्या व जिने हे सतत जागा बदलत असतात. विद्यालयातील जादूगार व जादूगरणींना शाळेच्या परिसरातून "**उडन छू करण्यास**"(म्हणजे जादूद्वारे एका जागेहूून दुुसऱ्या जाागी गायब होण्याची) सक्त मनाई आहे, मात्र प्राचार्यच या नियमात हस्तक्षेप करू शकतात. वीज किंवा व  विद्युत उपकरणे हॉगवॉर्ट्‌ज विद्यालयात आढळत नाहीत.  

हॉगवॉर्ट्‌ज काळ्या सरोवराच्या (ब्लॅक लेक) तटावर वसले आहे. या सरोवरात जलनर, जलपरी, ग्रिन्डाय्लो आणि मोठे स्क्विड्स राहतात. हे मोठे स्क्विड्स माणसांवर हल्ले करत नाहीत तर याउलट विद्यार्थी जेव्हा पाण्यात असतात तेव्हा त्यांचे रक्षण करतात.  

हॉगवॉर्ट्‌जमध्ये अकरा ते अठरा वर्षांचे विद्यार्थी असून ही सहशिक्षण देणारी निवासी शाळा आहे. रोलिंग यांनी म्हंटल्याप्रमाणेच हॉगवॉर्ट्‌जमध्ये एकूण १००० विद्यार्थी आहेत. नंतर त्यांनी सुचविल्याप्रमाणे ६००० च्या आसपास विद्यार्थी हॉगवॉर्ट्‌जमध्ये असल्याचे सांगितले, तसेच ही संख्या सुद्धा अनियमित असल्याचेही सांगितले. ह्याचमुळे हॅरीसह शिकणाऱ्या केवळ ४०पात्रांचीच निर्मिती झाली.

## प्रवेश 
कथानकानुसार, हॉगवॉर्ट्‌जमध्ये प्रवेश हा निवडकांनाच आहे. ज्या मुलांमध्ये उपजतच जादूई क्षमता आहेत त्यांना हॉग्वार्ट्झमध्ये आपोआपच प्रवेश मिळतो. मात्र स्क्वीब (अशी मुले ज्यांचे पालक जादूगार असूनही त्यांच्यात कोणत्याही जादूई क्षमता नाहीत) असलेल्यांना येथे प्रवेश मिळत नाही. हॉगवॉर्ट्‌जमधील चमत्कारी लेखणी ज्या कुठल्या जादूई क्षमता असणाऱ्या मुलाचा जन्म शोधते आणि त्यांची नावं एका मोठ्या चर्मपत्रांच्या वहीत लिहून ठेवते. मात्र इथे कोणतीही प्रवेशपरीक्षा नसते, कारण 'एकतर तुम्ही जादूई आहात किंवा नाही' हीच प्रवेशाकरताची अट आहे. दरवर्षी शिक्षक ही वही तपासतात आणि जी मुले अकरा वर्षांची झाली असतात त्यांना पत्र पाठवतात.  

वर्ग:हॅरी पॉटर
खडकी (करमाळा)

**खडकी(करमाळा)** हे करमाळा तालुक्यातील शहर आहे. येथे समता गणपती सेवाभावी संस्था असून खनाजी बाबा व बाळाजी बाबा तुकोजी बाबा वाकोजी बाबा या यात्रेसाठी प्रसिद्ध ठिकाण आहे.

वर्ग:सोलापूर जिल्हा
आल्बस डंबलडोर

**आल्बस डंबलडोर** हे हॅरी पॉटरच्या कथानकातील एक पात्र आहे. ते हॉगवॉर्ट्‌ज स्कूल ऑफ विचक्राफ्ट अँड विझार्ड्री या शाळेचे मुख्याध्यापक असतात.

वर्ग:हॅरी पॉटर कथानकातील पात्रे
जिनी विजली

**जिनेव्ह्रा मॉली** *जिनी* **विजली** हे हॅरी पॉटरच्या कथानकातील एक पात्र आहे. ती हॅरीचा मित्र रॉन विजलीची धाकटी बहीण असते.

विजली, जिनी
इ.स. २००६ मधील चित्रपट

## २००६ 

वर्ग:प्रदर्शन वर्षानुसार चित्रपट
१९२० (चित्रपट)

**१९२०** हा २००८ साली प्रदर्शित झालेला एक हिंदी भयपट आहे. विक्रम भट्टचे दिग्दर्शन असलेल्या ह्या चित्रपटाचे कथानक शीर्षकाप्रमाणे इ.स. १९२०मध्ये घडते. १९२० अनपेक्षितपणे तिकिट खिडकीवर यशस्वी ठरला तसेच टीकाकारांच्या देखील पसंतीस उतरला.

## बाह्य दुवे
*

वर्ग:इ.स. २००८ मधील हिंदी चित्रपट
वर्ग:विक्रम भट्ट दिग्दर्शित चित्रपट
आमिर (चित्रपट)

## पार्श्वभूमी
## कथानक
## उल्लेखनीय
## बाह्य दुवे
घृष्णेश्वर मंदिर

200px|right|thumb|**घृष्णेश्वर मंदिर**

**घृष्णेश्वर मंदिर** हे एक प्राचीन शंकराचे मंदिर असून ते १२ ज्योतिर्लिंगापैकी एक म्हणून प्रसिद्ध आहे. छत्रपती संभाजीनगर जिल्ह्यातील दौलताबाद पासून सुमारे ११ कि.मी. अंतरावर आणि वेरूळ लेण्यांजवळ हे मंदिर आहे.  शिवपुराण, स्कंदपुराण, रामायण, महाभारत या ग्रंथांत या ठिकाणाचे उल्लेख मिळतात.

## मंदिराचे बांधकाम
वेरूळ गावातील येलगंगा नदीजवळ हे मंदिर असून छत्रपती शिवाजी महाराज यांचे आजोबा आणि शहाजीराजे भोसले यांचे वडील मालोजीराजे भोसले यांनी या मंदिराचा प्रथमतः १६ व्या शतकात जीर्णोद्धार केला. सध्याचे अस्तित्वात असलेले मंदिर इ.स. १७३० मध्ये मल्हारराव होळकरांच्या पत्नी गौतमीबाईंनी बांधलेले असून नंतर शिवभक्त अहिल्याबाई होळकरांनी या मंदिराचा परत एकदा जीर्णोद्धार केला. मंदिराचे बांधकाम लाल रंगांच्या दगडामध्ये करण्यात आले आहे. या मंदिराचे नक्षीकाम अवर्णनीय आहे. 

## राष्ट्रीय संरक्षित स्मारक 
या मंदिराला २७ सप्टेंबर, इ.स. १९६० रोजी राष्ट्रीय संरक्षित स्मारक म्हणून घोषित करण्यात आले.

## संदर्भ 
वर्ग:ज्योतिर्लिंगे
वर्ग:छत्रपती संभाजीनगर जिल्हा
वर्ग:हिंदू मंदिरे
वर्ग:महाराष्ट्रातील राष्ट्रीय संरक्षित स्मारके
मगल

हॅरी पॉटरच्या कथानकामध्ये **मगल** हे विशेषण जादू करण्याची कुवत नसलेल्या लोकांना व जादूशी संबंध नसलेल्या घराण्यात जन्मलेल्या लोकांना लावले जाते.

वर्ग:हॅरी पॉटर
हॅरी पॉटर (पात्र)

**हॅरी पॉटर** हा हॅरी पॉटर ह्या कादंबरी शृंखलेमधील प्रमुख नायक आहे. हॅरी पॉटर कादंबरीत जे.के. रोलिंग ने हॅरीच्या अकराव्या वाढदिवसापासुन त्याच्या आयुष्यातील पुढील ७ वर्षांचे वर्णन केले आहे.
अ वेनस्डे!

'"अ वेन्सडे!" हा नीरज पांडे लिखित व दिग्दर्शित हिंदी चित्रपट आहे. या चित्रपटाने ३४ करोड रुपयांचा व्यवहार केला.हा चित्रपट आधुनिक कथानक व शैलीदार समाप्ती यामुळे गाजला.

## उल्लेखनीय 
या चित्रपटाने बरेच पुरस्कार मिळविलेत.
या चित्रपटास "उत्कृष्ट दिग्दर्शक" व "उत्कृष्ट कथानक" साठी स्टार स्क्रीन अवॉर्ड मिळाले.

## कलाकार 
## बाह्य दुवे 
* 
* 

वर्ग:इ.स. २००८ मधील हिंदी चित्रपट
वर्ग:नीरज पांडे दिग्दर्शित चित्रपट
लॉर्ड वोल्डेमॉर्ट

**टॉम मारवोलो रिडल** (Tom Marvolo Riddle) हे हॅरी पॉटरच्या कथानकातील एक पात्र आहे. टॉम हे **लॉर्ड व्होल्डेमॉर्टचे** तरुणपणीचे नाव असते. तो स्लिदरिन घराण्याचा वंशज असतो. टॉमच्या वडिलांचे नावही टॉमच असते. त्यांना कथेमध्ये टॉम रिडल सीनियर असे संबोधिले आहे. ते मगलू (जादूचा अंश नसलेले) असतात. जेव्हा टॉमला हे सत्य कळते तेव्हा तो आपले मगल वंशाचे नाव बदलून लॉर्ड व्होल्डेमॉर्ट असे नाव ठेवतो.

वर्ग:हॅरी पॉटर कथानकातील पात्रे
व्हितालिया दियात्चेन्को

right|250 px
**व्हितालिया दियात्चेन्को** (; जन्मः २ ऑगस्ट १९९०) ही एक रशियन टेनिसपटू आहे.

वर्ग:रशियाच्या महिला टेनिस खेळाडू
वर्ग:महिला टेनिस खेळाडू
वर्ग:इ.स. १९९० मधील जन्म
वर्ग:स्त्री चरित्रलेख
नेप्यिडॉ

**नेप्यिडॉ** ही म्यानमार देशाची नवी राजधानी आहे. नेप्यिडॉ ह्या शब्दाचा बर्मी भाषेमध्ये *राजांचे शहर* असा होतो. ६ नोव्हेंबर २००५ रोजी बर्माच्या लष्करी राजवटीने देशाची राजधानी यांगून शहरातून नेपिडो ह्या पुर्णपणे नव्याने विकसित करण्यात आलेल्या जागी हलवल्याचे जाहीर केले. यांगून ह्या किनारपट्टीच्या शहरापेक्षा नेपिडो ह्या देशाच्या मध्यवर्ती असलेल्या ठिकाणाहून राज्यकारभार सांभाळणे सोपे जाईल तसेच यांगून शहर अत्यंत वर्दळीचे व गर्दीचे झाले आहे ह्या कारणास्तव राजधानी हलवल्याचे राजवटीने स्पष्ट केले. पण ही कारणीमीमांसा बहुसंख्य बर्मी जनतेला अयोग्य व अतर्किक वाटली आहे.

नेपिडो शहर यांगूनच्या ३२० किमी उत्तरेला वसले आहे. २४वी आणि २५वी आसियान शिखर परिषद तसेच ९वी पूर्व आशिया शिखर परिषद नेपिडो शहरात भरली होती.

## इतिहास 
नेप्यिडॉचा इतिहास अल्प आहे. २००२ साली शहराचे बांधकाम सुरू करण्यात आले. बांधकामासाठी म्यानमारच्या सरकारने किमान २५ कंपन्यांना नेमले होते. ६ नोव्हेंबर २००५ या दिवशी सरकारी मंत्रालयांच्या यांगूनहून नेपिडोला स्थानांतरास सुरुवात झाली.

२७ मार्च २००६ या दिवशी सशस्त्र दल दिनाच्या निमित्ताने १२००० पेक्षा जास्त सैनिक नव्या राजधानीतील पहिल्या संचलनात सहभागी झाले. हा नेपिडोमधील पहिला मोठ्या प्रमाणावरचा सार्वजनिक सोहळा ठरला. ह्या सोहळ्याच्या दरम्यानच शहराचे नेपिडो असे नामकरण करण्यात आले.
## हे सुद्धा पहा
नेप्यिडॉ केंद्रशासित प्रदेश

वर्ग:म्यानमारमधील शहरे
वर्ग:आशियातील देशांच्या राजधानीची शहरे
वर्ग:नेप्यिडॉ
नोबेल शांतता पारितोषिक

**नोबेल शांतता पुरस्कार** हा दरवर्षी बहाल केल्या जाणाऱ्या ५ नोबेल पुरस्कारांपैकी एक आहे. नोबेल शांतता पुरस्काराचे वितरण दरवर्षी १० डिसेंबर रोजी ओस्लो शहरात केले जाते.

## नोबेल शांतता पुरस्कार मिळालेल्या व्यक्ती 

वर्ग:नोबेल पारितोषिक
पोलोना हेर्कॉग

**पोलोना हेर्कॉग** (; जन्मः २० जानेवारी १९९१) ही एक स्लोव्हेनियन टेनिसपटू आहे.

## बाह्य दुवे
* 

वर्ग:स्लोव्हेनियाच्या महिला टेनिस खेळाडू
वर्ग:महिला टेनिस खेळाडू
वर्ग:स्त्री चरित्रलेख
हायडेलबर्ग

**हायडेलबर्ग** () हे जर्मनी देशाच्या बाडेन-व्युर्टेंबर्ग या राज्यामधील एक शहर आहे. जर्मनीच्या नैऋत्य भागात नेकार नदीच्या काठावर वसलेले हे शहर येथील पुरातन किल्ला व विद्यापीठासाठी प्रसिद्ध आहे. येथील हायडेलबर्ग विद्यापीठाचा जर्मनीतील तसेच जगातील प्राचीन विद्यापीठात समावेश होतो. हायडेलबर्ग मध्ये दुसऱ्या महायुद्धाच्या काळात बाँबहल्ल्यापासून वाचलेल्या अनेक पुरातन इमारती आहेत. त्यामुळे मध्ययुगीन जर्मन् शहर कसे होते याचे हायडेलबर्ग उत्तम उदाहरण आहे. 

हायडेलबर्ग शहरात अमेरिकन सैन्याचे मोठे ठाणे आहे व अमेरिकेचे मोठे वैद्यकिय स्थळ आहे. जर्मनीतील सर्वाधिक इंग्रजी शहर म्हणून ओळखले जाते. औद्योगिक केंद्र म्हणूनही हायडेलबर्गची चांगलीच ओळख आहे. मानहाईम व लुडविग्सहाफन ही मोठी औद्योगिक केंद्रे येथून जवळच आहेत.

## संदर्भ 
## हे सुद्धा पहा
*जर्मनीमधील शहरांची यादी

## बाह्य दुवे 
* अधिकृत संकेतस्थळ
* 

वर्ग:जर्मनीमधील शहरे
वर्ग:बाडेन-व्युर्टेंबर्ग
आर. माधवन

**आर. माधवन** (तमिळ: ஆர்.மாதவன் ; रोमन लिपी: *R. Madhavan* ;), जन्मनाव **माधवन रंगनाथन** (रोमन लिपी: *Madhavan Ranganathan* ;), (जून १, इ.स. १९७०; जमशेदपूर, झारखंड, भारत - हयात) हा तमिळ चित्रपटसृष्टीतील नामांकित अभिनेता आहे. तमिळ चित्रपटांशिवाय त्याने काही कन्नड, हिंदी, तेलुगू, इंग्लिश व मलय भाषांतील चित्रपटांतूनही भूमिका साकारल्या आहेत.

## कारकीर्द 
### चित्रपट 
माधवनने १९९६मध्ये इस रातकी सुबह नहीं या चित्रपटातील छोट्या भूमिकेपासून आपली कारकीर्द सुरू केली. मणिरत्नमच्या अलै पयुतेय या चित्रपटात त्याला पहिली मोठी भूमिका मिळाली. २०००पर्यंत अनेक यशस्वी तमिळ चित्रपटांतून कामे केल्यानंतर त्याने हिंदी चित्रपटांतून भूमिका करणे सुरू केले. त्याच्या रंग दे बसंती, गुरू आणि थ्री इडियट्स या चित्रपटांना प्रचंड यश मिळाले. यांतील ३ इडियट्स हा चित्रपट सर्वाधिक कमाई करणारा भारतीय चित्रपट झाला. २०११-१२मध्ये तनू वेड्स मनू आणि वेट्टाई या यशस्वी चित्रपटांनातर त्याने ३ वर्षे कामातून तात्पुरती निवृत्ती घेतली. २०१५मध्ये पुन्हा काम सुरू केल्यावर त्याने काम केलेले तीन चित्रपट तनू वेड्स मनू रिटर्न्स, इरुदी सुत्रू आणि विक्रम वेदा हे सुद्धा यशस्वी झाले.

यांशिवाय माधवनने मुंबई मेरी जान, सिकंदर, हिसाब बराबर आणि केसरी चॅप्टर २ या चित्रपटांतूनही काम केले.

### दूरचित्रवाणी 
## बाह्य दुवे 
* 

## संदर्भ आणि नोंदी 
* 

वर्ग:हिंदी चित्रपट अभिनेते
वर्ग:तमिळ चित्रपट अभिनेते
वर्ग:इ.स. १९७० मधील जन्म
वर्ग:पुरुष चरित्रलेख
गाडेश्वर तलाव

मुंबई-पुण्याजवळ असलेल्या माथेरानच्या पॅनोरमा व सनसेट या लोकप्रिय पॉईंटस् वरून बाजूच्या खोल दरीत जो दिसतो तो, गाडेश्वर तलाव किंवा पनवेल तलाव.

माथेरानला जाण्यासाठी सर्वात सोयीची आणि नेहमी वापरली जाणारी वाट म्हणजे मुंबई-पुणे रेल्वेमार्गावरील नेरळ गावातून जाते ती. पण त्याच बरोबर काही कमी रूळलेल्या पण निसर्गप्रेमींसाठी आणि खास करून ट्रेकर्ससाठी पर्वणी असणाऱ्या वाटा चौक पॉईंट, सनसेट पॉईंट, मंकी पॉईंटसारख्या पॉईंटस् वरून माथेरान मध्ये येतात. यापैकी सनसेट, मंकी पॉईंटवरून चढणाऱ्या वाटेला लागण्याआधी वाघाची वाडी किंवा उधाणे या पायथ्याच्या गावी यावे लागते. पनवेलकडून या गावांकडे येणाऱ्या रस्त्यावर हा गाडेश्वर तलाव आहे. मुंबईहून पनवेलला जाताना, पनवेल एस्. टी. स्टॅंडच्या थोड्या अलिकडे डावीकडे एक रस्ता नेरे या गावाकडे वळतो. नेऱ्यापर्यंत ७ कि.मी. चांगला डांबरी रस्ता आहे. पुढे कच्चा रस्ता आहे. साधारण २ ते ३ कि. मी. वर ह्या रस्त्याला डावीकडे फुटणारा फाटा शांतिवन या कुष्ठरोग्यांनी केलेल्या नंदनवनाकडे घेऊन जातो. त्यासाठी गाढी नदी पार करावी लागते. मुद्दाम भेट देण्यासारखे हे ठिकाण आहे. डावीकडे न वळता सरळ पुढे गेल्यास हा रस्ता आपल्याला थेट गाडेश्वर तलावाकडे आणतो. नेऱ्यापासून अंतर अंदाजे ९ कि.मी. उन्हाळ्यात जीप किंवा मोटारसायकल इथवर येऊ शकते. पण पावसाळ्यात पायी येणेच उत्तम.

वर्ग:महाराष्ट्रामधील जलाशये
मिले सुर मेरा तुम्हारा

**मिले सुर मेरा तुम्हारा** हा ऑगस्ट १५ १९८८ रोजी प्रदर्शित झालेला भारतीय एकात्मतेवर आधारित व्हिडीओ आहे. भारत सेवा संचार परिषदेने तयार केलेल्या व दूरदर्शन व प्रसारित झालेल्या ह्या व्हिडीओचे लेखन अझगर खान ह्यांनी केले व संगीत अशोक पत्की ह्यांनी दिले आहे. ह्या गाण्याची थिम भारतीय संस्कृतीमधील विविधता व त्यातील एकता ह्यावर विषयावर आहे.

मिले सुर मेरा तुम्हारा मध्ये तत्कालीन लोकप्रिय सिनेअभिनेते, चित्रसृष्टीतील व्यक्ती व खेळाडूंनी काम केले आहे. ह्या व्हिडिओमध्ये एकूण १४ भाषांमध्ये *मिले सुर मेरा तुम्हारा* ही ओळ गायली गेली आहे. १९८८ सालच्या स्वातंत्रदिना दिवशी पंतप्रधानांच्या भाषणानंतर हे गाणे दूरदर्शनवर प्रथम दाखवण्यात आले. थोड्याच काळात मिले सुर मेरा तुम्हाराला भारतभर प्रचंड लोकप्रियता लाभली.

## बोल
*ज्या भाषांची मूळ लिपी देवनागरी आहे, त्यांच्या मूळ वर्तनीचा प्रयाग केला गेला आहे.*

(हिन्दी) 

मिले सुर मेरा तुम्हारा, 

तो सुर बने हमारा

सुर की नदियॉं हर दिशा से, 

बहते सागर में मिले

बादलों का रूप ले कर, 

बरसे हलके हलके

मिले सुर मेरा तुम्हारा, 

तो सुर बने हमारा

मिले सुर मेरा तुम्हारा

(काश्मिरी) 

चॉन्य् तरज़ तय म्यॉन्य् तरज़, 

इक॒वट॒ बनि यि सॉन्य् तरज़

(पंजाबी) 

तेरा सुर मिले मेरे सुर दे नाल, मिलके बणे एक नवॉं सुर ताल

(हिन्दी) 

मिले सुर मेरा तुम्हारा,

तो सुर बने हमारा

(सिन्धी) 

मुहिंजो सुर तुहिंजे सॉं पियारा मिले जड॒हिं, 

गीत असॉंजो मधुर तरानो बणे तड॒हिं

(उर्दू) 

सुर का दरिया बहके सागर में मिले

(पंजाबी) 

बदलॉं दा रूप लैके बरसन हौले हौले

(तमिळ) 

इसैन्दाल नम इरुवरिन् सुरवुम नमदागुम

दिसै वेर आनालुम आळि सेर आरुहळ मुगिलाय

मळैयाय पोळिवदु पोल इसै

नम इसैऽऽऽऽऽऽऽऽऽऽऽऽ

(कन्नड) 

नन्नऽ ध्वनिगे निन्नऽ ध्वनियऽ, 

सेरिदन्ते नम्म ध्वनियऽ

(तेलुगु)

ना स्वरमु नी स्वरमु संगम्ममै, 

मनऽ स्वरंगा अवतरिंचे

(मल्याळम) 

एन्टे स्वरवुम नीङ्गळुटे स्वरवुम, 

ओत्तुचेर्न्नु नमुटे स्वरमय

(बांग्ला) 

तोमार शुर मोदेर शुर, 

सृष्टि करूक ओइक्को शुर

(आसामी) 

सृष्टि होउक ओइक्को तान

(उडिया) 

तुमऽ आमरऽ स्वररऽ मिळनऽ, 

सृष्टि करि चालु एका तानऽ

(गुजराती) 

मळे सुर जो तारो मारो, 

बने आपणो सुर निराळो 

(मराठी) 

माझ्या तुमच्या जुळता तारा, 

मधुर सुरांच्या बरसती धारा

(हिन्दी) 

सुर की नदियॉं हर दिशा से, 

बह के सागर में मिलें

बादलों का रूप ले के, 

बरसे हलके हलके

मिले सुर मेरा तुम्हारा, 

तो सुर बने हमारा

मिले सुर मेरा तुम्हारा, 

तो सुर बने हमारा

## गायक 
पंडित भीमसेन जोशी, एम बलामुर्लिकृष्णन, लता मंगेशकर, कविता कृष्णमूर्ति शुभांगी बोस आणि सुचित्रा मित्रा.
एर फ्रान्स फ्लाइट ४४७

**एर फ्रान्स फ्लाइट ४४७** हे ब्राझीलच्या रियो दी जानेरो ह्या शहरातून पॅरिस कडे जाणारे विमान १ जून २००९ रोजी अटलांटिक महासागरात कोसळले. ह्या अपघातात विमानातील २१२ प्रवासी व १२ विमान कर्मचारी ठार झाले.

वर्ग:२००९ मधील विमान अपघात व दुर्घटना
वर्ग:एर फ्रान्स
विल्यम वर्ड्‌स्वर्थ

150px|left|thumb|
**विल्यम वर्ड्‌स्वर्थ** (एप्रिल ७, १७७० - एप्रिल २३, १८५०) हा इंग्लिश भाषेतील प्रसिद्ध कवी होता. विल्यम शेक्सपियर यांच्यानंतर इंग्रजी साहित्यात याच वर्ड्‌स्वर्थचे नाव आदराने घेतले जाते.

जॉन वर्ड्‌स्वर्थ आणि ॲन कुकसन यांच्या पाच अपत्यांतील विल्यम दुसरे. मोठे झाल्यावर विल्यम वर्ड्‌स्वर्थ यांचा मोठा भाऊ रिचर्ड हे वकील झाले, लहान बहीण डॉरथी या विल्यम सारख्याच कवयित्री झाल्या, त्यानंतरचा भाऊ जॉन हेही कवी होते तर सगळ्यात लहान भाऊ क्रिस्टोफर हे मोठे झाल्यावर एक विद्वान म्हणून नावाजले गेले.

विल्यमचे वडील जॉन हे जेम्स लोथर नावाच्या एका जमीनदाराकडे (Earl) नोकरीस होते. त्यांना मुलांसाठी वेळ कमी मिळत असे. पण जेव्हा मोकळा वेळ मिळे तेव्हा ते शेक्सपियर, मिल्टन, स्पेन्सर सारख्या कवींच्या कविता मुलांना शिकवत असत. त्यामुळे मुलांना साहित्यात गोडी निर्माण झाली. १७७८ साली विल्यमच्या आईचे निधन झाले. त्यानंतर विल्यमला हॉकशेड ग्रामर स्कूल या शाळेत दाखल करण्यात आले. त्यांच्या शाळेतील मेरी हचिंसनशी त्यांची मैत्री झाली, मोठे झाल्यावर विल्यमने त्यांच्याशी लग्न केले. 

१७८७ साली केंब्रिजाच्या सेंट जॉन कॉलेजमध्ये शिकत असतांना विल्यमने पहिले सुनीत (Sonnet) लिहिले आणि हळूहळू ते निसर्ग कवी, तलावाच्या जिल्ह्यातील कवी म्हणून ओळखले जाऊ लागले. विल्यम यांनी १७९०-९१ साली फ्रान्स, स्वित्झर्लंड, इटली येथील अनेक निसर्गरम्य ठिकाणांना भेटी दिल्या. फ्रान्समध्ये त्यांची ओळख अनेट वॅलनशी झाल्यावर त्यांनी तिच्याशी विवाह केला. त्यांना कॅरोलिन नावाची मुलगी झाली. फ्रान्स आणि इंग्लंड मधल्या तणावामुळे बायको आणि मुलीला तेथेच सोडून विल्यम एकटेच इंग्लंडला परतले. विल्यमला नेहमीच आपल्या बायको आणि विशेषतः लहान मुलगी कॅरोलिनची आठवण येत असे. त्यांनी कॅरोलिनवर कविता लिहिल्या. १७९३ मध्ये विल्यम वर्ड्‌स्वर्थ  यांचे ॲन *ईव्हनिंग वॉक* आणि *डिस्क्रिप्टिव्ह स्केचेस* नावाचे कविता संग्रह प्रकाशित झाले. हे दोन्ही कविता संग्रह गाजले; कविता लिहिण्यासाठी विल्यम वर्ड्‌स्वर्थ  यांना ९०० पाउंडची शिष्यवृत्ती देण्यात आली. 

१७९५ साली विल्यम वर्ड्‌स्वर्थ यांची कॉलरिज यांच्याशी ओळख झाली, पुढे दोघांची मैत्री जमली. १७९८ साली प्रकाशित कॉलरिज आणि वर्ड्‌स्वर्थ यांनी मिळून लिरिकल बॅलाड्स नावाचा कविता संग्रह लिहिला. हा कविता संग्रह *Romantic Movement* मधला सगळ्यात महत्त्वाचा मानला जातो.

## पुस्तके
विल्यम वर्ड्‌स्वर्थच्या अनेक कविता मराठीत रूपांतरित झाल्या; त्यांची पुस्तके मात्र बनली नाहीत. वर्ड्‌स्वर्थ, शेक्सपियर, टेनिसन, लाँगफेलो आदी कवींच्या कवितांचे मराठी भावानुवाद डॉ. हेमा क्षीरसागर यांनी केले आहेत. ते ’बिंब प्रतिबिंब’ या पुस्तकाद्वारे प्रकाशित झाले आहेत.  

वर्ग:इ.स. १७७० मधील जन्म
वर्ग:इ.स. १८५० मधील मृत्यू
वर्ग:इंग्लिश कवी
वर्ग:पुरुष चरित्रलेख
दैवज्ञ ब्राह्मण

**दैवज्ञ** ब्राह्मण हा बहुतांश भारताच्या पश्चिम किनारपट्टीवर राहणारा हिंदू ब्राह्मण समाज आहे. ही दैवज्ञ ब्राह्मण हे देवाचे ज्योतिषी व देवाचे दागिने घडवणारे म्हणून ओळखले जातात. 1962 ला सुवर्ण कारागीर कायदा आल्यावर दैवज्ञ ब्राह्मण स्वतःला सोनार म्हणू लागले. त्यात हिंदू ब्राह्मण (चितपावन )समाजाबाबत, काही समाजात ब्रिटिश काळात द्वेष निर्माण झाला. त्यामुळे काही दैवज्ञ ब्राह्मण स्वतःची जात हिंदू सोनार सांगु लागले..वास्तविक हा दैवज्ञ ब्राह्मण पश्चिम किनारपट्टीला राहत असल्याने, मत्स्य आहार त्याना अनिवार्य बनला. गोवा किनाऱ्यावरील कर्नाटक, केरळ तसेच किनाऱ्यावरील महाराष्ट्राची निवासी आहे. मध्य युगात हा समाज पुजापाठ व सुवर्ण कारागिरी यात पारंगत झाला. या क्षेत्रात यांना 'शेठ' म्हणले जाते, जे 'श्रेष्ठ' किंवा 'श्रेष्ठिन्'चा अपभ्रंश आहे. हे लोक मूळचे सरस्वती नदीजवळचे असून तत्पूर्वी त्यांचे निवास अन्य ठिकाणी होते..मराठी समाज हा बहुतांशी राज्यस्तान, गुजरात, माळवा, उत्तरभारतातील आहे.. दैवज्ञ् ब्राह्मण हे पुढे गोवा, उत्तर कर्नाटक येथे स्थायिक झाले. गोव्यातील असून इस्लामी व पोर्तुगीज आक्रमणांमूळे कर्नाटकात ,महाराष्ट्रात तसेच केरळात स्थायिक झाले.ते कोंकणी तसेच मराठी बोलतात, पौरोहित्य करणारे दैवज्ञ ब्राह्मण पुरोहित वगळता  ईतर मत्स्याहारी असून जवाहिरे आणि सोन्याचा धंदा करतात. त्यांच्यात वशिष्ठ अत्रि, कौशिक, भारद्वाज,वत्स इ. गोत्रें असून ते प्रामुख्याने शांकरमतानुयायि आहेत तसेच थोडे लोक मध्वानुयायि आहेत.ते आपले पुर्वज शाकद्वीपि मग लोक आहेत असे मानतात.आद्य शंकराचार्य हे दैवज्ञ् ब्राह्मण असावेत. मात्र त्यांना नंबुद्री ब्राह्मण म्हटले गेले आहे. हा एकनिष्ठ सनातनी हिंदू धर्मीय समूह आहे. समूहाची भाषा शुद्ध व मुख्य प्रवाहातील आहे. आद्य शंकराचार्य, अनेक स्वातंत्र्य सैनिक, भारतीय माणसाने मुलींची पहीली शाळा काढणारे (ब्रिटिश काळात) आशियाई रेल्वेचे जनक मुंबईचे ब्रिटिश कालीन मेयर (महापौर) नाना शंकरशेठ मिरकुटे, दामू अण्णा मालवणकर, अंजली वेदपाठक, स्वप्नील बांदोडकर, संजय नार्वेकर, अशी असंख्य ज्ञात समाजाची नावे आहेत.
## समाज संस्था
दैवज्ञ समाजाची दैवज्ञ हितवर्धक समाज दादर ही संस्था आहे.
## संदर्भ व नोंदी
वर्ग:समाज
समलिंगी विवाह

**समलिंगी विवाह** दोन समान लिंगाच्या व्यक्तींदरम्यान कायदेशीर रित्या करण्यात येणारा विवाह आहे. उदा. दोन पुरषांमधील विवाह किंवा दोन स्त्रियांमधील विवाह.

जगातील अनेक देशांमध्ये समलैंगिक समागम करणे हा कायदेशीर गुन्हा नाही; तरी बहुतांश देशांमध्ये समलिंगी विवाहास कायद्याने काही अधिकृत दर्जा दिलेला नाही. समलिंगी विवाहाला सर्वप्रथम २००१ साली नेदरलँड्स देशामध्ये मान्यता दिली गेली. त्यानंतर बेल्जियम, कॅनडा, नॉर्वे, दक्षिण आफ्रिका, स्पेन, स्वीडन, आइसलँड, पोर्तुगाल व आर्जेन्टिना ह्या ९ अधिक देशांनी, तसेच अमेरिकेच्या कनेटिकट, आयोवा, मेन, मॅसेच्युसेट्स व व्हरमाँट ह्या राज्यांनी समलिंगी विवाहांना मान्यता दिलेली आहे.

भारतीय घटनेच्या कलम ३७७ मधील काही कलमांनुसार काही विशिष्ट 'अनैसर्गिक समागम संबंध' - जरी ते प्रौढ व्यक्तींमध्ये 'परस्परसंमतीने आणि खासगीपणे' होत असतील तरीही - गुन्हा म्हणून गणला जात होते. ह्या कलमांनुसार समलैंगिक संबंध (इतकेच नव्हे तर स्त्री-पुरुषांमधील समागमाचे काही प्रकारही) बेकायदेशीर होते. मात्र जुलै २००९ मध्ये दिल्ली उच्च न्यायालयाने एक निर्णयाद्वारे हे कलम 'घटनात्मक व्यक्तिगत स्वातंत्र्याच्या आड येणारे' म्हणून अवैध घोषित केले.

## संदर्भ 
वर्ग:समलैंगिकता
वर्ग:विवाह
रुबियस हॅग्रिड

**रुबियस हॅग्रीड** हे हॅरी पॉटरच्या कथानकातील एक काल्पनिक पात्र आहे. तो हॉग्वार्ट्झच्या जंगलातील एक रखवालदार असतो.

वर्ग:हॅरी पॉटर कथानकातील पात्रे
लिली पॉटर

**लिली पॉटर** हे हॅरी पॉटरच्या कथानकातील एक काल्पनिक पात्र आहे. लिली ही हॅरीची आई असते.

वर्ग:हॅरी पॉटर कथानकातील पात्रे
आयोआना रालुका ओलारु

**आयोआना रालुका ओलारु** (रोमेनियन: Ioana Raluca Olaru;  ३ मार्च १९८९) ही रोमेनिया देशाची एक टेनिसपटू आहे. जुनियर टेनिसमध्ये यशस्वी ठरलेल्या ओलारूला अद्याप व्यावसायिक टेनिसमध्ये विजेतेपद मिळाले नाही.

## बाह्य दुवे
वर्ग:रोमेनियाच्या महिला टेनिस खेळाडू
वर्ग:महिला टेनिस खेळाडू
वर्ग:स्त्री चरित्रलेख
मिशेल लार्चर दि ब्रितो

**मिशेल लार्चर दि ब्रितो** (;  २९ जानेवारी १९९३) ही एक पोर्तुगीज टेनिसपटू आहे. २००९ फ्रेंच ओपन स्पर्धेत प्रवेश मिळवून ग्रँड स्लॅम स्पर्धेमध्ये खेळणारी ती पहिली पोर्तुगीज महिला टेनिस खेळाडू ठरली.

## बाह्य दुवे
* 

वर्ग:पोर्तुगालच्या महिला टेनिस खेळाडू
वर्ग:महिला टेनिस खेळाडू
वर्ग:स्त्री चरित्रलेख
मार्था वॉशिंग्टन

**मार्था डॅन्डरिज कस्टिस वॉशिंग्टन** (२ जून, १७३१:चेस्टनट ग्रोव्ह, व्हर्जिनिया, ब्रिटिश अमेरिका - २२ मे, १८०२:माउंट व्हरनॉन, व्हर्जिनिया, अमेरिका) ही अमेरिका देशाचा पहिला राष्ट्राध्यक्ष जॉर्ज वॉशिंग्टन ह्याची पत्नी होती.

वर्ग:अमेरिकेच्या प्रथम महिला
वर्ग:इ.स. १७३१ मधील जन्म
वर्ग:इ.स. १८०२ मधील मृत्यू
वर्ग:स्त्री चरित्रलेख
जेम्स पॉटर

**जेम्स पॉटर** हे हॅरी पॉटरच्या कथानकातील एक काल्पनिक पात्र आहे. जेम्स हा हॅरीचा पिता असतो.

वर्ग:हॅरी पॉटर कथानकातील पात्रे
टोंगा

**टोंगा** हा ओशनिया खंडाच्या पॉलिनेशिया भागातील एक छोटा द्वीपसमूह-देश आहे. टोंगा दक्षिण प्रशांत महासागरामधील १७६ लहान बेटांवर वसला आहे. यांपैकी ५२ बेटांवर वस्ती नाही. ही बेटे अंदाजे ७,००,००० किमी२ भागात पसरलेली आहेत.

## संदर्भ आणि नोंदी 
वर्ग:ओशनियातील देश
वर्ग:पॉलिनेशिया
निर्माण शिक्षण प्रक्रिया

‘निर्माण’ ही युवकांसाठीची शिक्षण प्रक्रिया डॉ. अभय बंग व डॉ. राणी बंग यांच्या सर्च या संस्थे मार्फत 2006 साली सुरू करण्यात आली. 

## प्रयोजन 
युवकांनी केवळ पैसा मिळवण्यामागे आपले बहुमोल जीवन घालवू नये यासाठी ही प्रक्रिया. आपण ज्या समाजात व सृष्टीत जगतो आहोत त्यासमोर अनेक प्रश्न आहेत. या प्रश्नांशी जोडून घेऊन, हे सोडवण्यासाठी योगदान देत आपले जीवन युवकांनी जगावे हा विचार रुजवण्यासाठी ही शैक्षणिक प्रक्रिया आहे. 

## प्रक्रिया 
आपल्या जीवनाला अर्थपूर्ण प्रयोजन असावे हा निर्माण प्रक्रियेचा गाभा. हा शोध युवकांनी आपापलाच घ्यावा. मुळात हा विचार आणि मग तो घेण्यासाठीची संधी पुरवणे हे निर्माणच्या शैक्षणिक प्रक्रियेचे उद्देश. यासाठी ‘सर्च’च्या गडचिरोली येथील ‘शोधग्राम’ या ठिकाणी चार शिबिरे होतात. 

सुरुवात स्वतःला व स्वतःच्या शरिराला समजून घेण्यापासून होते. यासाठी पहिले शिबिर डॉ. राणी बंग लैंगिक शिक्षणावर घेतात. दुसऱ्या शिबिराचा विषय ‘समाज व सृष्टी यांच्याशी माझे नाते व जबाबदारी’ यावर होते. यात समाजातील वेगवेगळ्या प्रश्नांवरती काम करणारे लोक येऊन युवकांशी त्या प्रश्नावर व त्यांच्या कामाबद्दल संवाद करतात. 

तिसऱ्या शिबिरात युवक प्रत्यक्ष गावामध्ये राहून तिथल्या जीवनाचा प्रत्यक्ष अनुभव घेतात. चौथे शिबिर हे आपल्या पुढच्या जीवनात आपण कोणती कृती करणार या बद्दल विचार करायला आहे. प्रत्यक्ष कृती केल्याशिवाय फक्त विचार किंवा चर्चा करून शिक्षण होत नाही. निर्माण शिबिरांच्या मधल्या काळात केलेल्या विचाराला कृतीत उतरवून बघण्याची संधी असते.

## व्याप्ती 
सुरू झाल्यापासून निर्माणची व्याप्ती वाढत आहे. सर्च सोबतच महाराष्ट्र ज्ञान महामंडळ, भारत ऍग्रो इंडस्ट्रिज फाउंडेशन, ग्राम मंगल, मेट्रिक कंसल्टंसी, अशा अनेक संस्थाचा या प्रक्रियेत आता सहभाग आहे. या संस्थांमार्फत युवकांना निर्माण फेलोशिप दिली जाते. एक प्रश्न निवडून त्यावर एक वर्ष काम करत असताना आपल्या जीवनाचे प्रयोजन शोधण्याची संधी फेलोशिप मध्ये युवकाला मिळते.

## संदर्भ व नोंदी 
* निर्माणचे अधिकृत संकेतस्थळ
* सर्चचे अधिकृत संकेतस्थळ 
* एमकेसीएलचे अधिकृत संकेतस्थळ

वर्ग:महाराष्ट्रातील शैक्षणिक संस्था
लहुजी राघोजी साळवे

**आद्यक्रांतीगुरू लहुजी राघोजी साळवे** (१४ नोव्हेंबर १७९४ - १७ फेब्रुवारी १८८१) हे भारतीय क्रांतिकारक होते. काहीवेळा त्यांचा उल्लेख 'लहुजी वस्ताद' नावाने देखील केला जातो. लहुजींचा जन्म पुरंदर किल्ल्याच्या पायथ्याशी असलेल्या नारायणपूर गावच्या नारायण पेठेमधील पूर्वीच्या मांगवाड्यातील एका हिंदू मांग कुटुंबात झाला. लहूजींना युद्धकलेचे प्रशिक्षण त्यांच्या घरातील पुरुषांकडून मिळाले होते. त्यांचे वडील राघोजी साळवे देखील लढवय्ये होते.

छत्रपती शिवाजी महाराजांच्या सैन्यात लहुजींचे पूर्वज काम करत. पुरंदर किल्ल्याच्या सरंक्षणाची जबाबदारी लहुजींच्या आजोबांकडे सोपवली गेली होती. त्यांच्या कामगिरींमुळे शिवाजी महाराजांनी लहुजींच्या पूर्वजांना "राऊत" ही पदवी दिली होती.

दांड पट्टा चालवणे, तलवारबाजी, घोडेस्वारी, बंदूक चालवणे व निशाणेबाजी या सर्व युद्धकलेमध्ये लहुजी निपुण होते. देशाच्या स्वातंत्र्यासाठी ‘मवाळपंथी नव्हे तर जहाल क्रांतिकारक’ निर्माण करण्याचे त्यांनी ठरविले. त्यासाठी त्यांनी युद्धकलेचे शिक्षण तरुणांना देण्यासाठी इ.स. १८२२ मध्ये रास्ता पेठ, पुणे येथे तालीम युद्ध कलाकौशल्य प्रशिक्षण केंद्र सुरू केले. या प्रशिक्षण केंद्रात सर्वच समाजांतील युवक तालीम घेण्यासाठी येऊ लागले. यात प्रामुख्याने बाळ गंगाधर टिळक, वासुदेव बळवंत फडके, महात्मा फुले, गोपाळ गणेश आगरकर, चापेकर बंधू, क्रांतिभाऊ खरे, क्रांतिवीर नाना दरबारे, रावबहाद्दूर सदाशिवराव गोवंडे, नाना मोरोजी, क्रांतिवीर मोरो विठ्ठल बाळवेकर, क्रांतिवीर नाना छत्रे, महात्मा फुलेंचे सहकारी वाळवेकर आणि परांजपे हे देखील लहुजी साळवे यांच्या आखाड्यात शिकले.

२० जुलै १८७९ रोजी इंग्रजांनी वासुदेव बळवंत फडके यांना ‘देवरनावडगा’ मुक्कामी रात्री झोपेत असताना पकडले व त्यांच्यावर राजद्रोहाचा खटला भरला. ७ नोव्हेंबर १८७९ रोजी वासुदेव फडके यांना जन्मठेपेची शिक्षा ठोठावली. लहुजींच्या मनावर खूप मोठा आघात झाला.   १७ फेब्रुवारी १८८१ रोजी पुण्याच्या संगमपुराच्या परिसरात एका  घरामध्ये लहुजी साळवेंची प्राणज्योत मावळली व एका महाक्रांतिपर्वाचा शेवट झाला. क्रांतिवीर लहुजी साळवेंच्या समाधी संगमवाडी (पुणे)  येथे आहे. .

## संदर्भ 
वर्ग: पुरुष चरित्रलेख
वर्ग:भारतीय स्वातंत्र्यसैनिक
वर्ग:भारतीय क्रांतिकारक
वर्ग:इ.स. १७९४ मधील जन्म
वर्ग:इ.स. १८८१ मधील मृत्यू
वर्ग:दलित व्यक्ती
हुआन मार्तिन देल पोत्रो

**हुआन मार्तिन देल पोत्रो** () हा एक आर्जेन्टाईन टेनिसपटू आहे. २००८ साली व्यावसायिक टेनिसमध्ये पदार्पण केल्यानंतर देल पोत्रोने सलग पहिल्या चार स्पर्धा जिंकण्याचा विक्रम केला. २००९ सालची युएस ओपन जिंकणारा देल पोत्रो हा दुसरा आर्जेन्टाईन ग्रँड स्लॅम विजेता आहे. तसेच रॉजर फेडरर व रफायेल नदाल ह्या दोघांना एकाच स्पर्धेत पराभूत करण्याचा विक्रम करणारा देल पोत्रो हा पहिला टेनिस खेळाडू आहे.

जानेवारी २०१० मध्ये एटीपी क्रमवारीत चौथ्या क्रमांकावर पोचलेला देल पोत्रो मनगट दुखापतीमुळे २०१० सालामधील बऱ्याचशा स्पर्धा खेळू शकला नाही. सध्या देल पोत्रो १३व्या क्रमांकावर आहे.

## बाह्य दुवे
*  
* 

वर्ग:आर्जेन्टिनाचे टेनिस खेळाडू
वर्ग:पुरुष चरित्रलेख
दोस्त (कथासंग्रह)

"दोस्त" हा व. पु. काळे ह्यांनी लिहिलेला एक कथा संग्रह आहे.  यामध्ये विविध प्रकारच्या माणसांच्या कथा आहेत.

या संग्रहातील कथा:
# स्पर्शज्ञान
# ओळखीचा
# मस्तानी
# मेकॅनो
# स्त्रीहट्ट
# श्रीमंत
# दुरुस्ती
# सापळा
# बस चुकली
# एक सिंगल चहा
# प्रपोजल
# टॅक्सी ड्रायव्हरची बायको
# पण माझ्या हातांनी 
# बेटा, मी ऐकतो आहे!
# कपाट!
# अपघात
# आश्चर्याचा दिवस
# स्प्रिंग
# लग्नाचा पहिला वाढदिवस
# तेथे पाहिजे जातीचे
# दोस्त

## हे सुद्धा पहा
* व.पु. काळे#प्रकाशित साहित्य

वर्ग:व.पु. काळे यांचे साहित्य
वॉल्टर पर्सी क्राइस्लर

क्राइस्लर, वॉल्टर पर्सी
वर्ग:रिकामी पाने
वर्ग:इ.स. १८७५ मधील जन्म
वर्ग:इ.स. १९४० मधील मृत्यू
वर्ग:पुरुष चरित्रलेख
डॅनी डेन्झोंग्पा

**त्शेरिंग फिंत्सो** *डॅनी* **डेन्झोंग्पा** (२५ फेब्रुवारी, १९४८ - ) हे भारतीय चित्रपट अभिनेता आणि दिग्दर्शक आहेत. आपल्या ४० वर्षांच्या कारकिर्दीत त्यांनी सुमारे १९० हिंदी चित्रपटांतून अभिनय केला आहे. याशिवाय त्यांनी नेपाळी, तमिळ, तेलुगू आणि बंगाली चित्रपटांतूनही अभिनय केला आहे. 

२००३मध्ये भारत सरकारने त्यांना पद्मश्री पुरस्कार दिला.

## संदर्भ आणि नोंदी
वर्ग:इ.स. १९४८ मधील जन्म
वर्ग:हिंदी चित्रपट अभिनेते
वर्ग:पद्मश्री पुरस्कारविजेते
वर्ग:भारतीय बौद्ध
वर्ग:पुरुष चरित्रलेख
वर्ग:भारतीय चित्रपट आणि दूरचित्रवाणी संस्थेचे माजी विद्यार्थी
अजय देवगण

**विशाल देवगण** भारतीय चित्रपट अभिनेते आहेत. त्यांना अजय देवगण या नावाने ओळखले जाते. त्यांनी १००हून अधिक हिंदी चित्रपटांमधे अभिनय केलेला आहे. तसेच ते चित्रपट निर्माते सुद्धा आहेत. त्यांनी काही सिनेमांमध्ये दिग्दर्शन सुद्धा केलेलं आहे.

## व्यक्तिगत जीवन
**अजय वीरु देवगण** ज्यांना सर्व त्यांच्या स्टेज, चित्रपटातील व्यावसायिक नावाने ओळखतात त्यांचं खरं नाव विशाल देवगण आहे. फिल्मसृष्टीत पदार्पण केल्यानंतर त्यांनी आपले नाव अजय देवगण ठेवले कारण जेव्हा अजय देवगणने पदार्पण केले तेव्हा अनेक दुसरे अभिनेते पदार्पण करत होते त्यांचं नाव सुद्धा विशाल होतं. त्यापैकी एक प्रसिद्ध अभिनेते मनोज कुमार यांच्या मुलाचे नाव पण विशाल होतं. अजयचे वडील वीरु देवगण आणि त्यांची आई वीणा देवगण आहे. चित्रपट अभिनेत्री काजोल ही त्यांची पत्नी आहे. त्यांना एक मुलगा आणि एक मुलगी आहे. त्यांना एक भाऊ पण आहे. अजयचे
पूर्वज हे पंजाब मधील अमृतसर येथील होते.
अजयचे बाबा वीरु देवगण हे हिंदी चित्रपट सृष्टीतील फाइट कोरिओग्राफर होते.

## चित्रपट कारकीर्द
अजय देवगणने फूल और काटे (१९९१) या चित्रपटातून अभिनय क्षेत्रात पदार्पण केले. दिलवाले, जिगर, दिल जले, सुहाग अश्या हिट चित्रपटांत भूमिका साकारली. तसेच गोलमाल चित्रपट शृंखलेत हास्य अभिनय केला. सिंघम, रास्कल्स, सन ऑफ सरदार, तान्हाजी, भूज ह्या सिनेमांमध्ये अभिनय केला. अजय देवगणने यू मी और हम आणि शिवाय हे सिनेमा दिग्दर्शित केलेत.

## संदर्भ
देवगण, अजय
वर्ग:इ.स. १९६९ मधील जन्म
वर्ग:कलेतील पद्मश्री पुरस्कारविजेते
लुसी ह्रादेका

thumb|
**ल्युसी ह्रादेका** (चेक: Lucie Hradecká;  २१ मे १९८५, प्राग) ही एक चेक महिला टेनिस खेळाडू आहे.  सध्या ती महिला एकेरी क्रमवारीत ४६व्या स्थानावर आहे. महिला एकेरीपेक्षा तिला दुहेरी स्पर्धांमध्ये अधिक यश लाभले आहे. तिने आंद्रेया लावाकोव्हा सोबत २०११ फ्रेंच ओपनमधील महिला दुहेरीचे अजिंक्यपद पटकावले.

## कारकीर्द
### ग्रँड स्लॅम अंतिम फेऱ्या
#### महिला दुहेरी: १ (१ - ०)
## बाह्य दुवे
वर्ग:चेक प्रजासत्ताकच्या महिला टेनिस खेळाडू
वर्ग:महिला टेनिस खेळाडू
वर्ग:इ.स. १९८५ मधील जन्म
वर्ग:स्त्री चरित्रलेख
शिरढोण

**शिरढोण** महाराष्ट्राच्या रायगड जिल्ह्यातील गाव आहे. हे गाव वासुदेव बळवंत फडके यांचे जन्मगाव आहे.

** शिरढोण** हे भारतातील महाराष्ट्र राज्यातील मध्य कोकणातील रायगड जिल्ह्यातील पनवेल तालुक्यातील एक गाव आहे.

## भौगोलिक स्थान
## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती  केली जाते.

## लोकजीवन
## प्रेक्षणीय स्थळे
## नागरी सुविधा
## जवळपासची गावे
## संदर्भ
# व्हिलेजइन्फो.इन
# सेन्सस२०११.को.इन
# टूरिझम.गव्ह.इन
#.https://www.incredibleindia.org/
#.https://www.india.gov.in/topics/travel-tourism
# मॅप्सऑफइंडिया.कॉम

वर्ग:पनवेल तालुक्यातील गावे
वर्ग:रायगड जिल्ह्यातील गावे
आपण सारे अर्जुन (पुस्तक)

आपल्या कथाकथनाने हजारो रसिकांना हास्यअश्रूंच्या लाटेवर लीलया लोटून देणारे कथाकार वपु काळे यांना, ब्रेन ट्यूमरने मृत्यु पावलेल्या आपल्या प्रिय पत्नीच्या दुराव्यानंतर, अंतर्बाह्य उन्मळत असल्याचा प्रत्यय आला. आपण संभ्रमात, विषादावस्थैत सापडलो आहोत असे वाटले

त्या मनःस्थितीतून बाहेर पडण्यासाठी त्यांना एका मित्राने ओशो रजनीश यांच्या गीतेवरील प्रवचनांच्या कॅसेटस् भेट देऊन, त्या ऐकण्यास सांगितले.  आणि आश्चर्य हे की त्या ऐकून वपुंना जगण्याचे नवे बळ मिळाले. भगवद्गीता हा धार्मिक ग्रंथ नसून तो मानसशास्त्रावरचा पहिला जागतिक ग्रंथ आहे हे त्यांना उमगले. आपण स्वतःच अर्जुन आहोत, आणि स्वतःच नव्हे तर प्रत्येक माणूस हा अर्जुन आहे, आणि त्याला अर्जुनाप्रमाणेच आपण पदोपदी कोंडीत सापडल्याची, गोंधळल्याची, संभ्रमाची जाणीव होते, असेही त्यांना कळून चुकले.

महाभारताला शेवट नाही, फक्त सुरुवात आहे. अशीही एक कल्पना वपु भारावून मांडतात. ओशो रजनीशांच्या कॅसेटस्नी आपल्याला श्रीकृष्ण उलगडून दाखवला, महाभारताचा वेगळा अर्थ सांगितला, माणूस कळायला एक नवा डोळा दिला असे म्हणून वपु “आपण सारे अर्जुन” या लेखमालेच्या रूपाने स्वैर व स्वच्छंद चिंतन मांडण्यासाठी सज्ज झाले आहेत. त्यातील पहिल्या १९ लेखांचा हा संग्रह

वर्ग:व.पु. काळे यांचे साहित्य
काही खरं काही खोटं (कथासंग्रह)

‘कथा वपुंची-तुमची आमची सगळ्यांची-जीवनाचे पुस्तक उघडल्याची.’ असे ह्या कथासंग्रहाबद्दल म्हणले गेले आहे ते खरे आहे. ह्या संग्रहातील ‘जे.के.’, ‘भदे, यांसारख्या वपुंच्या गाजलेल्या कथा याची साक्ष आहे. ही व्यक्तिमत्त्वे आपल्यासारखेच दैनंदिन जीवन जगत असतात तरीही त्यांच्या वागण्या-बोलण्यात, जीवनाकडे बघण्याच्या दृष्टीकोनात फरक असतो. ह्या फरकामुळे हे जीवन अधिकच जिवंत झालेले असते. वपु नेमके तेच हेरतात आणि ते इतक्या सहज शैलीत वाचकांना विश्वासात घेत वाचकांपुढे ठेवतात की त्यांनाही वाटते, जगावे तर हे असे. वपुंच्या सर्व ज्ञात वैशिष्ट्यांबरोबरच जीवन चेतना देणे हेही त्यांचे एक वैशिष्ट्य!
या संग्रहातील कथा
# जे.के.
# भदे
# हे असंच चालायचं
# दे हाता
# टक्कल पे शक्कल
# हसतंय कोण?
# तारतम्य
# एक हातसे ताली बजाव
# एनारडी
# अचपुकबाश्री बुंजिक मोघी
# मधला
# शब्द
# चक्रव्यूह
# सुपारी बिब्ब्याची

वर्ग:व.पु. काळे यांचे साहित्य
वर्ग:चित्र हवे
कर्ट वाल्डहाइम

**कर्ट वाल्डहाइम** () हा एक ऑस्ट्रियन राजकारणी होता. तो १९७२ ते १९८१ दरम्यान संयुक्त राष्ट्रांचा चौथा सरचिटणीस तर १९८६ ते १९९२ दरम्यान ऑस्ट्रियाचा नववा राष्ट्राध्यक्ष होता.

दुसऱ्या महायुद्धादरम्यान वाल्डहाइम नाझी जर्मनीच्या सैन्यातील एक गुप्तहेर होता. ह्या कारणामुळे त्याचे राष्ट्राध्यक्षपद वादाच्या भोवऱ्यात सापडले होते. अमेरिकेने त्याला आपल्या देशात पाउल ठेवायला बंदी घातली होती.

## बाह्य दुवे
*अधिकृत व्यक्तिचित्र

वर्ग:इ.स. १९१८ मधील जन्म
वर्ग:इ.स. २००७ मधील मृत्यू
वर्ग:संयुक्त राष्ट्रांचे सरचिटणीस
वर्ग:ऑस्ट्रियाचे राष्ट्राध्यक्ष
गणेशराव दुधगांवकर

वर्ग:शिवसेनेतील राजकारणी
वर्ग:१५ वी लोकसभा सदस्य
वर्ग:परभणीचे खासदार
वर्ग:पुरुष चरित्रलेख
जुही चावला

**जुही चावला** ( ११ नोव्हेंबर १९६७)  ही एक भारतीय सिने-अभिनेत्री, निर्माती व १९८४ सालची मिस इंडिया विजेती आहे. बॉलिवूडमधील सर्वात लोकप्रिय व्यक्तींमध्ये तिची गणना होते. मिस इंडिया स्पर्धा जिंकल्यानंतर जुहीने अभिनयामध्ये उतरायचे ठरवले. १९८६ सालच्या *सल्तनत* ह्या चित्रपटामधून तिने बॉलिवूडमध्ये पदार्पण केले. त्यानंतर १९८८ साली आलेला आमिर खानसोबतचा कयामत से कयामत तक हा तिचा दुसरा चित्रपट प्रचंड यशस्वी झाला व जुही रातोरात सुपरस्टार बनली. तेव्हापासून तिने अनेक यशस्वी चित्रपटांमध्ये भूमिका केल्या आहेत व तिला अनेक पुरस्कार मिळाले आहेत. हिंदीखेरीज जुहीने तेलुगू, तमिळ इत्यादी भाषांमधील चित्रपटांमध्ये देखील अभिनय केला आहे.

अभिनयाखेरीज जुही चित्रपट निर्मितीमध्ये देखील कार्यरत आहे. तसेच भारतीय प्रीमियर लीगमध्ये खेळणाऱ्या कोलकाता नाइट रायडर्स ह्या संघाची ती शाहरुख खानसोबत सह-मालकीण आहे.

## चित्रपट यादी
## बाह्य दुवे
*

वर्ग:हिंदी चित्रपट अभिनेत्री
वर्ग:भारतातील महिला मॉडेल
वर्ग:कोलकाता नाइट रायडर्स
वर्ग:फेमिना मिस इंडिया विजेत्या
वर्ग:स्त्री चरित्रलेख
कोयना मित्रा

**कोयना मित्रा** (बंगाली: কোয়েনা মিত্র;  ७ जानेवारी १९८४) ही भारतीय मॉडेल व सिने-अभिनेत्री आहे.

## बाह्य दुवे
*अधिकृत संकेतस्थळ 
*

वर्ग:हिंदी चित्रपट अभिनेत्री
वर्ग:भारतातील महिला मॉडेल
वर्ग:बंगाली महिला
वर्ग:स्त्री चरित्रलेख
रजनीश दुग्गल

**रजनीश दुग्गल** भारतीय अभिनेता व मॉडल आहे.

दुग्गल, रजनीश
वर्ग:भारतातील पुरुष मॉडेल
वर्ग:इ.स. १९७९ मधील जन्म
डिनो मोरिया

**डिनो मोरिया** ( ९ डिसेंबर १९७५) हा एक भारतीय सिने-अभिनेता व मॉडेल आहे. १९९९ सालच्या *प्यार में कभी कभी* ह्या चित्रपटामधून डिनोने बॉलिवूडमध्ये पदार्पण केले. तेव्हापासून त्याने अनेक चित्रपटांमध्ये भूमिका केल्या आहेत.

## बाह्य दुवे
*अधिकृत पान 
*

वर्ग:हिंदी चित्रपट अभिनेते
वर्ग:भारतातील पुरुष मॉडेल
राजीव खंडेलवाल

**राजीव खंडेलवाल** (ऑक्टोबर १६, १९७५ - हयात) हा हिंदी चित्रपटांमधील एक अभिनेता आहे.

वर्ग:हिंदी चित्रपट अभिनेते
वर्ग:भारतातील पुरुष मॉडेल
वर्ग:इ.स. १९७५ मधील जन्म
वर्ग:भारतीय नास्तिक
वर्ग:केंद्रीय विद्यालयाचे माजी विद्यार्थी
मिनिशा लांबा

**मिनिशा लांबा** (जानेवारी १८, इ.स. १९८५ - ) ही हिंदी चित्रपटांतून अभिनय करणारी अभिनेत्री आहे.

## बाह्य दुवे
*

वर्ग:हिंदी चित्रपट अभिनेत्री
वर्ग:भारतातील महिला मॉडेल
वर्ग:स्त्री चरित्रलेख
अदिती शर्मा

**आदिती शर्मा** (२४ ऑगस्ट, इ.स. १९८४:लखनौ, उत्तर प्रदेश, भारत - ) ही एक भारतीय सिने-अभिनेत्री आहे. आदितीने आजवर काही हिंदी व दक्षिणी चित्रपटांमध्ये भूमिका केल्या आहेत.

## बाह्य दुवे
वर्ग:हिंदी चित्रपट अभिनेत्री
वर्ग:स्त्री चरित्रलेख
लिना क्रिश्चनसेन

**लिना क्रिश्चनसेन** (थाई भाषा:ลีน่า คริสเต็นเซ็นต์) ही थायलंडची अभिनेत्री व गायिका आहे. २००८ सालच्या नागेश कुकुनूरने दिग्दर्शित केलेल्या बाँम्बे टू बँकॉक ह्या हिंदी चित्रपटात तिने श्रेयस तळपदेसोबत नायिकेची भूमिका केली होती.

## बाह्य दुवे 
* 

वर्ग:हिंदी चित्रपट अभिनेत्री
वर्ग:थाई व्यक्ती
वर्ग:स्त्री चरित्रलेख
बहावा

### बहावा 
इवलेसे|बहावा
thumb|सुंदर फुललेला बहावा
left|thumb|बहाव्याच्या शेंगा
thumb|बहाव्याचा बहर
* **एक सुंदर वृक्ष म्हणून बहाव्याची सर्वत्र ख्याती आहे.**

* **शास्त्रीय नाव**: *Cassia fistula L.*
* **कुळ:** Caesalpinaceae
* **मराठी नाव:** बहावा, कर्णिकार.
* **संस्कृत नाव:** आरग्वध
* **इंग्रजी नाव:** Labernum
* **हिंदी नाव:** अमलतास
* बहावाचे शास्त्रीय नाव ‘कॅशिया फिस्टुला’ हे नाव त्याच्या शेंगेवरून पडले. फिस्टुला म्हणजे पोकळ नळी. या दंडगोलाकार लांबलचक शेंगेतला गाभुळलेल्या चिंचेसारखा गर माकडे, कोल्हे, अस्वले, पोपट आवडीने खातात. 

* **वर्णन** बहाव्याचा वृक्ष साधारण ८ ते १० मी. पर्यंत उंच वाढतो.पाने संयुक्तपर्णी समसंख्य असून ४ ते ८ पर्णिकांच्या जोड्या मिळून एक पान बनते. हिवाळ्यात वृक्ष पर्णहीन असतो.बहाव्याच्या अंगुराच्या झुपक्यासारख्या दिसणाऱ्या पिवळ्या फुलांचे सौंदर्य वेड लावणारे असते. फुलांच्या सोनेरी रंगामुळे हा वृक्ष 'Golden shower tree' म्हणून ओळखला जातो.बहाव्याचे फुलोरे अर्धा हात लांब आणि लोंबणारे असतात.फुलांच्या परागीभवनानंतर वाटोळ्या पण लांबलचक शेंगा तयार होतात. शेंगेत अनेक आडवे कप्पे असतात आणि प्रत्येक कप्प्यात मऊ गरात दडलेली एक बी असते.
* **उपयोग:**
# कर्णिकाराच्या मोठ्या खोडापासून इमारती लाकूड मिळते.
# बहाव्याची साल कातडे कमावण्याच्या उपयोगी आहे.
# शेंगेतला गर सारक औषध म्हणून उपयोगी आहे, तसेच तंबाखूला स्वाद आणण्यासाठी गर वापरतात.
# जास्त पिवळेपणा असलेल्या काविळीत आधी दोन-तीन दिवस रोज सकाळी १५ ते २० मिलिलिटर तूप देऊन तिसऱ्या दिवशी रात्री जेवणानंतर आरग्वध (बहावा/ अमलताश)-मगज १५ ते २० ग्रॅम पाण्याबरोबर देतात. आरग्वधाचा मगज हा पदार्थ गाभुळेल्या चिंचेसारखा असतो. त्याच्या सेवनामुळे सौम्य जुलाब होऊन अन्नमार्गातले पित्त पडून जाते.

## हे सुद्धा पहा 
* विकिपीडिया:वनस्पती/यादी

वर्ग:वनस्पती
वर्ग:औषधी वनस्पती
पीटर सीलार

सीलार, पीटर
सीलार, पीटर
वर्ग:पुरुष चरित्रलेख
विनय पाठक

**विनय पाठक** (जन्मदिनांक अज्ञात - हयात) हा हिंदी चित्रपटांमधील व नाट्यक्षेत्रातील भारतीय अभिनेता आहे. रणवीर शौरी, रजत कपूर या अभिनेत्यांसोबत त्याने व्यावसायिक हिंदी चित्रपटांच्या रूढ साच्यापेक्षा निराळ्या धाटणीतले चित्रपट केले. त्याने अभिनय केलेले *खोसला का घोसला*, *भेजा फ्राय* इत्यादी चित्रपट व्यावसायिक पातळीवरही यशस्वी ठरले.

## बाह्य दुवे 
* 

वर्ग:हिंदी चित्रपट अभिनेते
साक्षी तन्वर

**साक्षी तन्वर** (१२ जानेवारी १९७३) ही एक भारतीय अभिनेत्री व मॉडेल आहे. प्रामुख्याने हिंदी टीव्ही मालिकांमध्ये कार्यरत असलेली साक्षी सोनी टीव्हीवरील *बडे अच्छे लगते हैं* नावाच्या मालिकेतील भूमिकेसाठी प्रसिद्धीझोतात आली.

वर्ग:हिंदी चित्रपट अभिनेत्री
वर्ग:भारतातील महिला मॉडेल
वर्ग:स्त्री चरित्रलेख
वर्ग:केंद्रीय विद्यालयाचे माजी विद्यार्थी
रजत कपूर

वर्ग:हिंदी चित्रपट अभिनेते
वर्ग:भारतीय नास्तिक 
वर्ग:रिकामी पाने
वर्ग:भारतीय चित्रपट आणि दूरचित्रवाणी संस्थेचे माजी विद्यार्थी
आयेशा टाकिया

**आयेशा आझमी टाकिया** ही हिंदी चित्रपट सृष्टीतील अभिनेत्री आहे. आयेशाचा जन्म चेंबूर, मुंबईत झाला होता. तिने आपल्या कारकिर्दीची सुरुवात *टारझन द वंडर कार* ने केली. तिने सलमान खान सोबत *वॉंटेड* चित्रपटात भूमिका केलेली आहे.

टकिया, आयेशा
वर्ग:भारतातील महिला मॉडेल
वर्ग:इ.स. १९८६ मधील जन्म
वर्ग:स्त्री चरित्रलेख
वालावल

वालावल हे महाराष्ट्रातील सिंधुदुर्ग जिल्ह्यातील एक गाव आहे. कर्ली नदीच्या काठावर वसलेले हे अत्यंत रमणीय असे गाव आहे. कुपीचा डोंगर, अत्यंत सुंदर अशी कर्ली नदी, समोरचे काळसे बेट, लक्ष्मीनारायणाचे सुंदर असे मंदिर अशा अनेक वैशिष्टयांमुळे हे गाव कीर्ती मिळवून आहे. अनेक मोठी माणसे या गावाने दिली. शिक्षण, संस्कृती, राजकारण, व्यापार, उद्योग अशा सर्व क्षेत्रांमध्ये वालावलची मंडळी नाव मिळवून आहेत.

** वालावल** हे भारतातील महाराष्ट्र राज्यातील दक्षिण कोकणातील सिंधुदुर्ग जिल्ह्यातील कुडाळ तालुक्यातील एक गाव आहे.

## भौगोलिक स्थान
## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती केली जाते.

## लोकजीवन
## प्रेक्षणीय स्थळे
## नागरी सुविधा
## जवळपासची गावे
## संदर्भ
१.https://villageinfo.in/
२.https://www.census2011.co.in/
३.http://tourism.gov.in/
४.https://www.incredibleindia.org/
५.https://www.india.gov.in/topics/travel-tourism
६.https://www.mapsofindia.com/

http://www.maayboli.com/node/32856

वर्ग:सिंधुदुर्ग जिल्ह्यातील गावे
वर्ग:कुडाळ तालुक्यातील गावे
रिया सेन

**रिया सेन** ( २४ जानेवारी १९८३) ही एक भारतीय मॉडेल व अभिनेत्री आहे. सुचित्रा सेनची नात व मुनमुन सेनची मुलगी असलेली रिया सेन फाल्गुनी पाठकच्या *याद पिया की आने लगी* ह्या व्हिडिओमुळे प्रसिद्धीझोतात आली. तिने २००१ साली *स्टाईल* ह्या चित्रपटामधून बॉलिवूडमध्ये पदार्पण केले. २००६ मधील अपना सपना मनी मनी ह्या चित्रपटामध्ये तिने भूमिका केली होती. हिंदी सोबत बंगाली, तमिळ, मल्याळम भाषांमधील चित्रपटांमध्ये देखील तिने कामे केली आहेत.

## बाह्य दुवे
* अधिकृत संकेतस्थळ
* 

वर्ग:हिंदी चित्रपट अभिनेत्री
वर्ग:भारतातील महिला मॉडेल
वर्ग:स्त्री चरित्रलेख
ईस्ट लंडन

**ईस्ट लंडन** दक्षिण आफ्रिकेतील महत्त्वाचे शहर आहे. ईस्टर्न केप प्रांतातील या शहराचे स्थानिक नाव **इमॉंटी** आहे.

अलीकडच्या अंदाजानुसार येथील लोकसंख्या २,६७,००० तर महानगराची लोकसंख्या ७,५५,००० इतकी होती.

वर्ग:दक्षिण आफ्रिकेमधील शहरे
वर्ग:ईस्टर्न केप

बफेलो सिटी मेट्रोपॉलिटन म्युनिसिपालिटी मध्ये, पूर्व केप दक्षिण
आफ्रिकेतील प्रांत|प्रांत.हे शहर हिंद महासागर किनाऱ्यावर आहे, मोठ्या प्रमाणात दरम्यान बफेलो नदी (पूर्व केप)बफेलो नदी आणि नाहून नदी, आणि देशातील एकमेव नदी बंदर होस्ट करते पूर्व लंडनची लोकसंख्या 267,000 पेक्षा जास्त असून आसपासच्या महानगर क्षेत्रात 755,000 पेक्षा जास्त लोकसंख्या होती.

## इतिहास 
### सुरुवातीचा इतिहास
1820 च्या स्थायिकांपैकी एक असलेल्या जॉन बेलीने बफेलो नदीचे (पूर्व केप) मुखाचे सर्वेक्षण केले आणि 1836 मध्ये शहराची स्थापना केली. सिग्नल हिलवर या घटनेची आठवण म्हणून एक स्मारक आहे.
हे शहर दक्षिण आफ्रिकेतील एकमेव नदी बंदराच्या आसपास निर्माण झाले आणि मूळतः पोर्ट रेक्स म्हणून ओळखले जात असे. नंतर युनायटेड किंगडमच्या राजधानीच्या सन्मानार्थ त्याचे नाव लंडन ठेवण्यात आले, त्यामुळे पूर्व लंडन हे नाव पडले. पश्चिम किनाऱ्यावरील ही वसाहत पूर्व लंडन शहराचे केंद्रक होते, ज्याला 1914 मध्ये शहराचा दर्जा देण्यात आला. 

ब्रिटिश स्थायिक आणि स्थानिक रहिवासी यांच्यात 19व्या शतकाच्या सुरुवातीच्या ते मध्यभागी सीमा युद्धे पूर्व लंडन हे लष्करी मुख्यालयाला सेवा पुरवण्यासाठी पुरवठा बंदर म्हणून काम करत होते. जवळपास किंग विल्यम्स टाऊन , बद्दल ((50 किलोमीटर)) लांब. 
1847 मध्ये वेस्ट बँकवर एक ब्रिटिश, फोर्ट ग्लॅमॉर्गन बांधला गेला, आणि त्याच वर्षी केप कॉलनीला जोडले गेले.
हा किल्ला ब्रिटिशांनी बांधलेल्या किल्ल्यांच्या मालिकेपैकी एक आहे, ज्यात फोर्ट मरेचा समावेश आहे.

बंदराच्या नंतरच्या विकासासह कायमस्वरूपी रहिवाशांची वस्ती झाली, जर्मन स्थायिकांसह, त्यापैकी बहुतेक पदवीधर होते. हे स्थायिक पूर्व लंडनच्या आसपासच्या काही शहरांच्या जर्मन नावांसाठी जबाबदार होते जसे स्टुटरहेम, पूर्व केप आणि बर्लिन, ईस्टर्न केप .
आज, जर्मन आडनावे जसे की गेहरिंग, साल्झवेडेल आणि पेनके अजूनही पूर्व लंडनमध्ये सामान्य आहेत, पण स्थायिकांचे वंशज झपाट्याने इंग्लिश झाले.

हिंदी महासागराला लागून असलेल्या बफेलो नदीच्या तोंडावर असलेले विद्यमान बंदर १८७० मध्ये कार्यरत झाले. 1872 मध्ये, केप कॉलनीने, त्याचे पहिले पंतप्रधान जॉन चार्ल्स मोल्टेनो यांच्या नेतृत्वाखाली, ब्रिटनपासून काही अंशी स्वातंत्र्य मिळवले. नवीन सरकारने १८७३ मध्ये ईस्ट लंडन, ईस्ट लंडन ईस्ट आणि पॅनम्युअर या तीन शेजारील वसाहतींना एकत्र केले, ज्यामुळे सध्याच्या नगरपालिकेचा गाभा तयार झाला, आणि १८७६ मध्ये त्या प्रदेशातील रेल्वे लाईन्सचे बांधकाम सुरू केले, जे नदीच्या पूर्व किनाऱ्यापासून सुरू झाले.त्याच वेळी, त्यांनी पूर्व लंडन बंदराचे बांधकाम सुरू केले. या नवीन पायाभूत सुविधांनी त्या परिसराच्या विकासाला वेगाने गती दिली आणि आजचा भरभराटीचा पूर्व लंडन शहर उभा केला.

 सिटी हॉल]]
महाराष्ट्र राज्य रस्ते विकास महामंडळ

**महाराष्ट्र राज्य रस्ते विकास महामंडळ** तथा **एमएसआरडीसी** ही महाराष्ट्र शासनाची एक स्वायत्त कंपनी आहे. म.रा.र.वि.म. राज्यातील रस्त्यांचा विकास, बांधकाम व देखभालीसाठी जबाबदार आहे. याची स्थापना ९ जुलै, १९९६ रोजी झाली व त्याच वर्षी २ ऑगस्ट रोजी याचे नोंदणीकरण झाले.

वर्ग:महाराष्ट्र शासनाचे विभाग
वर्ग:महाराष्ट्रातील महामंडळे
नेहा धुपिया

**नेहा धुपिया** (ऑगस्ट २७, इ.स. १९८०:कोची, केरळ, भारत - ) ही भारतीय अभिनेत्री आहे. ही फेमिना मिस इंडियाची २००२सालची विजेती आहे.

वर्ग:हिंदी चित्रपट अभिनेत्री
वर्ग:इ.स. १९८० मधील जन्म
वर्ग:भारतातील महिला मॉडेल
वर्ग:फेमिना मिस इंडिया विजेत्या
वर्ग:स्त्री चरित्रलेख
शेकरा (कादंबरी)

### पुस्तकाबद्दल
रणजित देसाई यांची अखेरची अभिव्यक्ती म्हणजे सुजाण वाचकास अंतर्मुख करणारी एक विलक्षण लघु कादंबरी म्हणजे शेकरा असे म्हणावे लागेल.

वर्ग:रणजित देसाई यांचे साहित्य
वर्ग:मराठी साहित्य यादी
रिमी सेन

**रिमी सेन** (बंगाली: রিমি সেন; रोमन लिपी: *Rimi Sen* ), जन्मनाव **शुभोमित्रा सेन**, (२१ सप्टेंबर, इ.स. १९८१; कोलकाता, पश्चिम बंगाल - हयात) ही बंगाली अभिनेत्री व मॉडेल आहे. हिने बंगाली, हिंदी, तेलुगू चित्रपटांतून अभिनय केला आहे.

## जीवन
रिमी सेन हिचे मूळ नाव शुभोमित्रा सेन असून तिचा जन्म कोलकाता येथे झाला. बिद्या भारती गर्ल्स् हायस्कूल येथून तिने इ.स. १९९८मध्ये शालेय शिक्षण पूर्ण केले. कलकत्ता विद्यापीठातून तिने वाणिज्य शाखेत पदवी मिळवली.

## कारकीर्द 
रिमी सेन हिने इ.स. १९९६ सालच्या *दामू* या बंगाली चित्रपटाद्वारे चित्रपटक्षेत्रात पदार्पण केले. अभिनयाची आवड असल्याने ती मुंबई येथे आली. तेव्हा तिला जाहिरातींत कामे मिळाली. त्यानंतर इ.स. २००१ व इ.स. २००२ साली तिचे दोन तेलुगू चित्रपट प्रदर्शित झाले. इ.स. २००३सालच्या हंगामा चित्रपटाद्वारे तिने पहिल्यांदा हिंदी चित्रपटात अभिनय केला. या विनोदप्रधान चित्रपटात तिच्यासह अक्षय खन्ना, आफताब शिवदासानी इत्यादी कलाकार होते. याव्यतिरिक्त तिने धूम, गोलमाल इत्यादी गाजलेल्या चित्रपटांत कामे केली आहेत.

## बाह्य दुवे 
* 

वर्ग:बंगाली महिला
वर्ग:भारतातील महिला मॉडेल
वर्ग:बंगाली चित्रपट अभिनेत्री
वर्ग:तेलुगू चित्रपट अभिनेत्री
वर्ग:हिंदी चित्रपट अभिनेत्री
वर्ग:इ.स. १९८१ मधील जन्म
वर्ग:स्त्री चरित्रलेख
शेफाली शाह

**शेफाली शाह** उर्फ **शेफाली शेट्टी** (२२ मे, १९७३ - हयात) ही एक भारतीय सिने-अभिनेत्री आहे. शेफालीने १९९५ सालच्या रंगीला ह्या चित्रपटामध्ये छोटीशी भूमिका करून बॉलिवूडमध्ये पदार्पण केले. १९९८ सालच्या सत्या चित्रपटामधील भूमिकेसाठी तिला सर्वोत्तम अभिनेत्री (समीक्षक) हा फिल्मफेअर पुरस्कार मिळाला. तसेच २००७ साली प्रदर्शित झालेल्या *द लास्ट इयर* ह्या चित्रपटामधील भूमिकेसाठी शेफालीला सर्वोत्तम सहाय्यक अभिनेत्री हा राष्ट्रीय चित्रपट पुरस्कार मिळाला. मोहब्बतें, मॉन्सून वेडिंग इत्यादी गाजलेल्या चित्रपटांमध्ये शेफालीच्या भूमिका होत्या.

## निवडक चित्रपट 
शेफाली शाह यांनी त्यांच्या कारकिर्दीत अनेक अष्टपैलू भूमिका साकारल्या आहेत. प्रामुख्याने वास्तववादी अभिनयासाठी त्यांना ओळखले जाते. 

## पुरस्कार आणि सन्मान 
* १९९९ - सत्या चित्रपटासाठी फिल्मफेर सर्वोत्तम अभिनेत्री (समीक्षक) पुरस्कार.
* २००७ - गांधी, माय फादर चित्रपटासाठी तोक्यो आंतरराष्ट्रीय चित्रपट महोत्सवात सर्वोत्कृष्ट अभिनेत्री पुरस्कार.
* २००९ - द लास्ट लिअर चित्रपटासाठी राष्ट्रीय चित्रपट पुरस्कार, सर्वोत्कृष्ट सहाय्यक अभिनेत्री विजेता. 
* २०१९ - दिल्ली क्राईम (वेब मालिका) मधील भूमिकेसाठी एमी पुरस्कार (मालिका स्तरावर सन्मान).
* २०२४ - थ्री ऑफ अस चित्रपटासाठी फिल्मफेर सर्वोत्तम अभिनेत्री (समीक्षक) पुरस्कार विजेता.

## हे सुद्धा पहा 
* विपुल अमृतलाल शाह
* हिंदी चित्रपट अभिनेत्री
* नॅशनल स्कूल ऑफ ड्रामा

## संदर्भ आणि नोंदी 
## बाह्य दुवे 
* 

वर्ग:हिंदी चित्रपट अभिनेत्री
वर्ग:स्त्री चरित्रलेख
अपरांत

## अर्थ
"अपरा" याचा अर्थ पश्चिम असा होतो, आणि म्हणून (भारताच्या) पश्चिम दिशेचा "अंत" म्हणजेच अपरांत. भारतातील पश्चिम किनाऱ्यालगतच्या कोकण किनारपट्टीला बौद्धकाळात अपरांत(क) म्हणत, आणि क्वचित आजही कोकणाला अपरांत म्हणतात. या अपरांत भूमीची राजधानी होती **शूर्पारक**(पाली भाषेत'सुप्पारक'). हिलाच नालासोपारा हे प्रचलित नाव आहे. ही मुळची परशुरामाने (जामदग्नीने) निर्माण केलेली भूमी आहे, असे सांगितले जाते. नालासोपारा या ठिकाणी भगवान बुद्ध यांचे भिक्षापात्र आहे. येथे अनेक बौद्ध कालीन लेणी आणि सम्राट अशोकाने बांधलेला बौद्ध स्तूप आहे.

'तत: शूर्पारकं देश सागरस्तस्य निर्ममे, सहसा जामदग्नस्य सोपरान्तमहीतलम'। ... महाभारत (शांतिपर्व)

## ऐतिहासिक संदर्भ
भगवान श्रीविष्णूने परशुराम अवतार घेऊन निर्माण केलेली भूमी म्हणजे अपरांत असा उल्लेख भागवतात आहे. रत्‍नागिरी जिल्ह्यात चिपळूणजवळ लोटे परशुराम हे प्रसिद्ध परशुराम क्षेत्र व प्राचीन मंदिर आहे. गोव्यात पैगिणी (इंग्रजी : Poinguinim) या गावी एक प्राचीन परशुराम मंदिर आहे. https://timesofindia.indiatimes.com/city/goa/the-axe-wielding-god-of-poinguinim/articleshow/61614313.cms  या  ठिकाणी परशुरामांचे कायमचे अस्तित्त्व आहे असे मानले जाते. अरुणाचल प्रदेशातही परशुराम कुंड व परशुरामाचे देऊळ आहे. केरळात तिरुवलम आणि परशूर या दोन गावांत परशुरामाचे प्रत्येकी एक मंदिर आहे.

## दहा दिशा
East, पूर्व, प्राची, प्राक्. West, पश्चिम, प्रतीचि, **अपरा**. North, उत्तर, उदीचि. South, दक्षिण, अवाचि. South-East, आग्नेय. South-West,  नैर्ऋत्य. North-West, वायव्य. North-East, ईशान्य. Zenith, ऊर्ध्व. Nadir, अधः.

वर्ग:साहित्य
इ.स. २००५ मधील चित्रपट

## यादी
वर्ग:प्रदर्शन वर्षानुसार चित्रपट
वर्ग:इ.स. २००५ मधील चित्रपट